Jan Křtitel Vaňhal

**Jan Křtitel Vaňhal** (iné mená:  **Johann Baptist Wanhal** či dokonca **van Hall**, v slovenčine niekedy aj **Ján Krstiteľ Vaňhal**;* 12. máj 1739, Nechanice† 20. august 1813, Viedeň) bol český hudobný skladateľ druhej polovice 18. storočia.

## Život
Ján Krstiteľ Vaňhal sa narodil v rodine kolára Jána Vaňhala a už od raného detstva prejavoval hudobné nadanie. Prvé hudobné vzdelanie mu poskytol dedinský učiteľ a organista Kozák v Maršove. Potom sa vzdelával pod vedením nechanického učiteľa Antonína Erbana v hre na husle, klavír, organ a v speve.

V 18 rokoch nastúpil ako organista do zámockého kostola v Opočne a neskôr prešiel do Hněvčevse ako organista a riaditeľ kúru. V roku 1760 sa o jeho nadanie dozvedela majiteľka panstva Nechanice grófka Schafgotschová a vzala ho do Viedne, kde mu umožnila štúdium u popredných hudobných pedagógov tej doby. Kompozíciu ho tu učil Karl Ditters von Dittersdorf. Vaňhal sa počas piatich rokov stal jedným zo známych hudobníkov Viedne. Získal si obľubu vo šľachtických kruhoch a podarilo sa mu tiež vykúpiť z poddanstva.

Baron Riesch mu roku 1869 umožnil dvojročný študijný pobyt v Taliansku. V Benátkach spoznal Christopha Willibalda Glucka. V Ríme skomponoval dve opery na libretá Pietra Metastasia (*Il Triomf di Clelia*, *Demoofonte*), ktoré tam tiež boli vykonané. Po návšteve ďalších talianskych miest (Bologna, Ferrara, Florencia, Neapol) sa v roku 1771 vrátil do Viedne.

Po návrate mu Baron Riesch vyjednal miesto kapelníka v Drážďanoch. Vaňhal však ponuku odmietol. Zápasil v tom čase s duševnou chorobou. Psychickú rovnováhu potom hľadal okrem iných miest na statkoch grófa Erdödyho vo Varaždine (ktorý dnes leží na území Chorvátska). Pre Varaždin skomponoval oratórium *Umučenie Pána*. Do Viedne sa znovu vrátil až roku 1780. Získal si známosť ako symfonik aj ako skladateľ chrámovej a komornej hudby. Stal sa tiež členom prestížneho sláčikového kvarteta v zložení Karl Ditters von Dittersdorfprvé husle, Joseph Haydndruhé husle, Wolfgang Amadeus Mozartviola a Vaňhalviolončelo.

V závere života vyučoval hudbu a stal sa vyhľadávaným klavírnym pedagógom. Jeho klavírne skladby patria dodnes medzi dobrý pedagogický materiál. Ďalej komponoval, avšak jeho dielo bolo zatienené dielom slávnejších spoluhráčov z kvarteta. Niektoré jeho práce boli týmto slávnejším kolegom tiež pripisované. Vaňhal tak trpel pocitmi menejcennosti a tiež ďalšími návalmi svojej duševnej choroby, v ktorých rad svojich prác zničil.
náhľad|Pamätná doska na mieste rodného domu v Pražskej ul. v Nechaniciach
Jeho dielo upadlo po jeho smrti v zabudnutie. Začalo byť objavované znovu v 20. storočí, kedy počnúc rokom 1971 boli v Nechaniciach založené *Vaňhalovy Nechanice*cyklus koncertov vážnej hudby. Po niekoľkých rokoch však táto tradícia zanikla. Na mieste, kde stával Vaňhalov rodný dom, bola odhalená v roku 1998 pamätná doska.

Vaňhal napísal za svojho života 73 symfónií a viac ako 100 sláčikových kvartet, 58 omší a množstvo ďalších hudobných skladieb, z ktorých sú obzvlášť cenené inštrumentálne koncerty (flautový, violový, organový).

## Dielo
### Nástrojové koncerty
* Husľový koncert B-dur
* Violončelový koncert A-dur
* Violončelový koncert C-dur
* Koncert pre kontrabas a orchester Es-dur
* Koncert pre dva fagoty a orchester F-dur
* Koncert pre flautu a orchester č. 1
* Koncert pre flautu a orchester č. 2
* Koncert F-dur pre organ a orchester
* Koncert C-dur pre violu a orchester

### Klavírne skladby
* *Klavírne kvartetá op. 40*
* *Klavírne kvintety op. 12* (Sonates pour le clavecin, avec l'accompagnement des deux violons, viola et violoncelle (ad libitum))
* 6 fúg pre organ alebo klavír

### Komorná hudba
* Hobojové kvartetá op. 7
* Sláčikové kvartetá op. 4
* Tria op. 20
* Divertimento a tre (husle, viola, čembalo)
* Husľové sonáty op. 5

### Symfónia
náhľad|J.K.Vaňhah - symfónia č.22
* Symphonie A-Dur (Bryan A9)
* Symphonie As-Dur (Bryan AS1)
* Symphonie B-Dur (Bryan B3)
* Symphonie C-Dur (Bryan C3)
* Symphonie C-Dur (Comista, Bryan C11)
* Symphonie D-Dur (Bryan D2)
* Symphonie D-Dur (Bryan D4)
* Symphonie D-Dur (Bryan D17)
* Symphonie G-Dur (Bryan G6)
* Symphonie G-Dur (Bryan G8)
* Symphonie G-Dur (Bryan G11)
* Symphonie a-Moll (Bryan a2)
* Symphonie c-Moll (Bryan c2)
* Symphonie d-Moll (Bryan d1)
* Symphonie d-Moll (Bryan d2)
* Symphonie e-Moll (Bryan e1)
* Symphonie g-Moll (Bryan g1)
* Symphonie g-Moll (Bryan g2)

### Chrámová hudba
* 58 omší
* *Pang Lingua* (Wien)
* *Credo*
* *Kyrie a Gloria*
* 54 ofertorií
* 16 *Salve Regina*
* 10 litánií
* 14 motet
* Stabat Mater
* Te Deum
* *Tantum ergo*
* *Pang Lingua*

### Opery
* *Il Demofonte* (libreto Pietro Metastasio, vykonané v Ríme 1770, stratené)
* *Il Trionfo di Clelia* (libreto Pietro Metastasio, Hoftheater München 1776, stratené)

## Referencie

## Iné projekty

## Literatúra
* PRAŽÁK, V.: *Nechaniceobrázky z historie a života města*, Garamon, ISBN 80-86472-14-0, str. 48.
* Československý hudební slovník osob a institucí II. (MŽ), 1965, Státní hudební vydavatelství, Praha

## Externé odkazy
* Spoločnosť J. B. Wanhala 

## Zdroj
* 

Kategória:Českí hudobní skladatelia
Kategória:Klasicistickí skladatelia
Kategória:Operní skladatelia